
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων δύο διωρόφων κτι¬ 
ρίων με ημιυπόγειο σε επαφή, φερομένων ως ιδιο¬ 
κτησία, Νικολάου Μπουλούτη, Δέσποινας Μπου- 
λούτη, Χρυσούλας Μπουλούτη και Αγγελικής 
Μπουλούτη (ΚΤΙΡΙΟ Α') και Κυριάκου Μαρινέλλη 
(ΚΤΙΡΙΟ Β'), που βρίσκονται στην οδό Αγίου Παντε- 
λεήμονα αρ. 3 και 5, περιοχή Ανδρώνι στη Μύρινα 
της νήσου Λήμνου και καθορισμός ειδικών όρων και 

περιορισμών δόμησης αυτών. 1 

Ειδοποίηση της παρακατάθεσης για την αποζημίωση 
απαλλοτριωθέντων ιδιοκτησιών, για την Ανέγερση 
Διεθνούς Κέντρου Ραδιοτηλεόρασης, στην περιο¬ 
χή του Ο.Α.Κ.Α. (Πετζετάκη), μετά την έκδοση της 
απόφασης του Μονομελούς Πρωτοδικείου Αθηνών 
393/01 και τον καθορισμό της προσωρινής τιμής 


μονάδος αποζημίωσης. 2 

ΑΠΟΦΑΣΕΙΣ 

Αριθ. ΔΠΑ/8252 (1) 


Χαρακτηρισμός ως διατηρητέων δύο διωρόφων κτιρίων 
με ημιυπόγειο σε επαφή, φερομένων ως ιδιοκτησία, Νι¬ 
κολάου Μπουλούτη, Δέσποινας Μπουλούτη, Χρυσού¬ 
λας Μπουλούτη και Αγγελικής Μπουλούτη (ΚΤΙΡΙΟ Α') 
και Κυριάκου Μαρινέλλη (ΚΤΙΡΙΟ Β'), που βρίσκονται 
στην οδό Αγίου Παντελεήμονα αρ. 3 και 5, περιοχή Αν¬ 
δρώνι στη Μύρινα της νήσου Λήμνου και καθορισμός 
ειδικών όρων και περιορισμών δόμησης αυτών. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη : 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α785) και ειδικότερα το άρθρο 4 
(παρ. 2) αυτού, όπωςαντικαταστάθηκε μετοάρθρο3του 
Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες πο- 
λεοδομικές διατάξεις» (ΦΕΚ 140/Α713.6.2000). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α71986) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού όπως ισχύει. 


3. Την υπ’ αριθ. 8555/27.11.1990 κοινή απόφαση των Υ¬ 
πουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ741/Β/29.11.1090). 

4. Τον φάκελλοτου θέματος, ο οποίος μας απεστάλη με 
αίτηση των ενδιαφερομένων και φερομένων ως ιδιοκτη¬ 
τών του κτιρίου Α', Νικολάου Μπουλούτη, Δέσποινας 
Μπουλούτη, Χρυσούλας Μπουλούτη και Αγγελικής 
Μπουλούτη, που έλαβε τον αριθ. πρωτ. 12111/13.11.2000 
του Υπουργείου Αιγαίου. 

5. Την από 5.6.2001 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στους ενδιαφερομένους με το αριθ. πρωτ. ΔΠΑ/ 12111/ 
00/5.6.2001 έγγραφό μας. 

6. Τις με αριθμπρωτ. 7887/ 20.6.2001 και 8252/27.6.2001 
απαντήσεις των ενδιαφερομένων ότι αποδέχονται την κοι- 
νοποιηθείσα σε αυτούς αιτιολογική έκθεση. 

7. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2α, του αριθ. 1 του Ν. 2469/97. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα δύο διόροφα κτίρια 
φερόμενα ως ιδιοκτησία, Νικολάου Μπουλούτη, Δέσποινας 
Μπουλούτη, Χρυσούλας Μπουλούτη, Αγγελικής Μπουλού¬ 
τη (κτίριο Α') και Κυριάκου Μαρινέλλη (κτίριο Β'), που βρί¬ 
σκονται στην οδό Αγίου Παντελεήμονα αριθ. 3 και 5, περιο¬ 
χή Ανδρώνι στη Μύρινα της νήσου Λήμνου, όπως φαίνονται 
σημειωμένα στοτοπογραφικό διάγραμμα σε κλίμακα 1:200, 
που θεωρήθηκε από την Προϊσταμένη του Τμήματος Πολι¬ 
τιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου με την αριθ. ΔΠΑ/8252/2001 Πρά¬ 
ξη της και που συνοπτικό του αντίτυπο δημοσιεύεται με την 
παρούσα απόφαση, επειδή παρουσιάζουν αξιόλογα αρχι¬ 
τεκτονικά και μορφολογικά στοιχεία, λαϊκής τοπικής αρχι¬ 
τεκτονικής με νεοκλασσικές επιρροές. 

2. Στα χαρακτηριζόμενα ως διατηρητέα κτίρια, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων τους και των εν γένει 
λειτουργικών και διακοσμητικών στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς στο εσωτερικό των χαρακτηριζόμενων ως 
διατηρητέων κτιρίων, εφόσον δεν αλλοιώνεται ο αρχιτε¬ 
κτονικός τους χαρακτήρας. 

4. Επιτρέπεται η κατασκευή προσθήκης 20 τ.μ. κατ’ ε¬ 
πέκταση του ημιυπόγειου στην πίσω όψη του χαρακτηρι- 
ζομένου ως διατηρητέου διωρόφου κτιρίου με υπόγειο 
(κτίριο Α') εντός του περιγράμματος που καθορίζεται με 
κόκκινη διαγράμμιση, με την προϋπόθεση ότι είναι σύνο- 
μος κατά ΓΟΚ. 

Οι όψεις της παραπάνω προσθήκης θα πρέπει: 

α) Να εναρμονίζονται μετά αρχιτεκτονικά και μορφολο- 
γικά στοιχεία του υφιστάμενου διόροφου με ημιυπόγειο 
κτιρίου Α'. 

β) Να γνωμοδοτήσει σχετικά η Α/Βάθμια ΕΠΑΕ και να υ¬ 
πάρχει η σύμφωνη γνώμη του ΣΧΟΠ του ΥΠ.ΑΙ. Επαρχεί¬ 
ου Λήμνου. 

5. Επιβάλλεται η ανακατασκευή του εξώστη στην νότια 
όψη του κτιρίου Α' που είναι τελείως κατεστραμμένος. Η 


μορφή του εξώστη και το κιγκλίδωμα θα είναι ακριβώς ί¬ 
διο με αυτό που υπάρχει στη νότια όψη του κτιρίου Β'. 

6. Δεν επιτρέπεται η τοποθέτηση φωτεινών επιγραφών και 
διαφήμισών στα χαρακτηριζόμενα ως διατηρητέα κτίρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήση 
των χώρων του κτιρίου. 

7. Για οποιαδήποτε οικοδομική εργασία στο εξωτερικό 
και εσωτερικό των διατηρητέων κτιρίων και του περιβάλ¬ 
λοντα χώρου τους, καθώς και για την τοποθέτηση επι¬ 
γραφών, απαιτείται η γνωμοδότηση της Α/βάθμιας ΕΠΑΕ 
και η σύμφωνη γνώμη του ΣΧΟΠ του Υπουργείου Αιγαίου 
του Επαρχείου Λήμνου. 

8. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 14Αυγούστου 2001 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

Αριθ. 22794 

Ειδοποίηση της παρακατάθεσης για την αποζημίωση α- 
παλλοτριωθέντων ιδιοκτησιών, για την Ανέγερση Διε¬ 
θνούς Κέντρου Ραδιοτηλεόρασης, στην περιοχή του 
Ο.Α.Κ.Α. (Πετζετάκη), μετά την έκδοση της απόφα¬ 
σης του Μονομελούς Πρωτοδικείου Αθηνών 393/01 
και τον καθορισμό της προσωρινής τιμής μονάδος α¬ 
ποζημίωσης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ. 17/6.2.2001 
τ.Α'), «Κώδικας Απαλλοτριώσεων Ακινήτων». 

2. Την αριθμ. 1067234/6710/0010/4.8.2000(ΦΕΚ Δ' αρ. 
527/21.8.2000) Κοινή Υπουργική Απόφαση «περί αναγκα¬ 
στικής απαλλοτρίωσης». 

3. Την αριθμ. 393/01 απόφαση του Μονομελούς Πρω¬ 
τοδικείου Αθηνών «περί καθορισμού προσωρινής τιμής 
μονάδος αποζημίωσης» των απαλλοτριωθέντων ιδιο¬ 
κτησιών, με τα στοιχεία που εμφανίζονται στην απόφα¬ 


ση 1067234/6710/0010/4.8.2000, εμβαδού 2.720 τ.μ. 

4. Τηνυπ’ αριθ. ΥΠΠΟ/ΔΙΟΙΚ/Α1/20261/20.4.2000 (ΦΕΚ. 
571/21.4.2000 τεύχος Β') κοινή απόφαση των Πρωθυ¬ 
πουργού και Υπουργού Πολιτισμού σχετικά με την ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη γνωρίζουμε: 

Στους ενδιαφερομένους ή τρίτους γενικά που έχουν α¬ 
ξιώσεις ή κεκτημένα δικαιώματα κυριότητας επί απαλλο- 
τριωθείσης αναγκαστικά εκτάσεως εμβαδού 2.720 τ.μ. ό¬ 
τι μετά την έκδοση της υπό στοιχεία 3 απόφασης του πα¬ 
ρόντος, κατατέθηκε η προσωρινή οφειλή αποζημίωσης 
ποσού ύψους 1.632.000.000. δρχ. στο Ταμείο Παρακατα¬ 
θηκών και Δανείων (αρ. γραμματίου συστάσεως παρακα¬ 
ταθήκης 6145 / 23 . 8 . 2001 ), για λογαριασμό των δικαιού¬ 
χων που θα αναγνωρισθούν νομικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2001 

ΟΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡ1ΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



